แบงก์โน้ตส์
ใกล้ปีใหม่ไทยอีกไม่กี่วัน อดีตนายกรัฐมนตรี “อานันท์ ปันยารชุน” ซึ่งนั่งในตำแหน่งนายกกรรมการ
6 เม.ย. 2555

เตือนใจ
ใกล้ปีใหม่ไทยอีกไม่กี่วัน อดีตนายกรัฐมนตรี “อานันท์ ปันยารชุน” ซึ่งนั่งในตำแหน่งนายกกรรมการ ธนาคารไทยพาณิชย์ ถือโอกาสให้พรนักข่าวรุ่นลูก โดยเน้นถึงความในใจกับวิชาชีพสื่อสารมวลชนเป็นหลัก
คุณอานันท์ให้คติเตือนใจนักข่าวว่า “ขอให้ทำตัวดีมีความประพฤติดี ขอให้มีความซื่อสัตย์สุจริต กตัญญูกตเวที ผมอยากเห็นความก้าวหน้าของพวกคุณ ไม่ว่าคุณทำอะไร โดยเฉพาะการหาข่าว ขอให้มีความ




สนใจ และทะเยอทะยานหาความรู้เพิ่มเติมตลอดเวลา”
“ลำพังความรู้ที่ได้จากโรงเรียน คุยกับคนก็ไม่พอ แต่ต้องเป็นความรู้ที่อ่าน อ่านมากๆ สนทนากับคนที่รู้จริง”
อดีตนายกฯ ยังฝากสื่อมวลชนด้วยว่า อยากให้สื่อค้นหาความจริง เพื่อช่วยกันขจัดคอร์รัปชัน ตอนนี้นักข่าวไม่ได้ทำข่าวสืบสวนสอบสวน หลายสิ่งหลายอย่างควรตรวจสอบเพิ่ม ไม่ใช่รับคำตอบแล้วมาเขียนทั้งดุ้น เพราะตอนนี้ปัญหาคอร์รัปชันในเมืองไทยเลวร้ายสุดๆ และอาจเลวร้ายกว่าปัญหาการเมืองซะอีก
นับเป็นพรและเครื่องเตือนสติอันประเสริฐสำหรับสื่อมวลชนที่ควรสำนึก